Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 90

3. Kis- és középvállalkozók (KKV-k) A kis- és középvállalkozások vezetõi a lakosság egészénél jóval árnyaltabban és lényegesen pozitívabban gondolkodnak a csatlakozás elõny-hátrány mérlegérõl. A kommunikációs stratégia számára ugyanakkor kihívást jelent a KKV-k ellentmondásos viszonyulása a csatlakozás kérdéséhez: egyrészt a piacbõvülésébõl adódó lehetõségek kapcsán nagyfokú bizakodás, másrészt a növekvõ verseny miatt erõs félelem jellemzi a KKV-kat. A kommunikációs stratégia fõ törekvése a KKV-k aktív felkészülésének és az aktív, piacszerzõ vállalati stratégiák kialakításának ösztönzése. A KKV-k felkészítésének és felkészülésének kulcseleme a specializált információ, ami egyrészt széles körû partnerhálózat kiépítését és koordinált mûködtetését teszi szükségessé, másrészt a partnerintézmények részérõl is magas szakmai felkészültséget igényel. A KKV-k felé irányuló kommunikáció kulcsfogalmai az érintettség, a fejlõdés, a piacbõvülés, a lehetõségek, a csatlakozás mint eszköz, az alkalmazkodás, a felkészülés, a versenyképesség és a modernizáció.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes